**[Seuran nimi, Paikkakunta]** (”Järjestäjä”) vakuuttaa Liitolle, että se noudattaa seuraavia eettisiä periaatteita suojellakseen eettisyyttä niissä kilpailussa, joiden osalta se on saanut Liitolta järjestämisluvan. Näitä periaatteita sovelletaan tässä lueteltuihin kilpailuihin (Listaus ei ole tyhjentävä):

**[PVM, Kilpailun nimi]**

(i) Järjestäjän edellytetään noudattavan reilun pelin, rehellisyyden, kunnioituksen, oikeudenmukaisuuden, eettisen käyttäytymisen ja urheilullisen asenteen korkeimpia periaatteita. Järjestäjä pidättäytyy kaikista yrityksistä vaikuttaa minkä tahansa luistelutapahtuman kulkuun tai tuloksiin urheilun etiikan vastaisella tavalla.

(ii) Järjestäjä noudattaa parhaita käytänteitä nuorten luistelijoiden suojelemiseksi seksuaaliselta hyväksikäytöltä (etenkin sen ohjauksessa työskentelevien työntekijöiden, palveluntuottajien ja toimitsijoiden osalta).

 (iii) Järjestäjä sitoutuu kohtelemaan kaikkia luistelijoita, toimitsijoita, vapaaehtoisia ja työntekijöitä kunnioittavasti ja syrjimättä.

 (iv) Järjestäjä ei käytä nuoria luistelijoita hyväkseen ja varmistaa, että jokaista alaikäistä (alle 18-vuotiasta) edustaa toimivaltainen henkilö.

(v) Järjestäjä sitoutuu ilmoittamaan tekijät, joihin voitaisiin perustellusti katsoa liittyvän eturistiriitaa ja pidättäytymään kaikesta toiminnasta, joka suorasti tai epäsuorasti aiheuttaa eturistiriidan.

(vi) Järjestäjä ei ryhdy mihinkään toimintaan, joka aiheuttaa luistelulle huonoa mainetta tai vaarantaa luistelun eettisyyden.

(vii) Järjestäjä vakuuttaa, että sille ei ole langetettu lainvoimaista tuomiota mistään seuraavista syistä: osallistuminen järjestäytyneeseen rikollisjärjestöön, lahjonta, petos, terroristiseen toimintaan liittyvät rikokset, laittomiin huumausaineisiin liittyvät rikokset ja rahanpesu.

(viii) Järjestäjä vakuuttaa, että se ei osallistu tapahtumapaikoillaan, verkkosivuillaan tai sosiaalisen median alustoillaan tupakkatuotteiden tai väkevien alkoholijuomien (yli 20 tilavuusprosenttia alkoholia) mainontaan.

(ix) Järjestäjä vakuuttaa, että se ei ole urheilun vedonlyöntioperaattori\* ja että se pidättäytyy kaikesta urheilun vedonlyönnistä tapahtumapaikoillaan, verkkosivuillaan tai sosiaalisen median alustoillaan.

(x) Järjestäjä sitoutuu ilmoittamaan viipymättä Liittohallituksen puheenjohtajalle kaikista kaikenlaiseen vedonlyöntiin, manipulointiin, lahjontaan ja/tai sisäpiiritiedon väärinkäyttöön liittyvistä tiedoista tai lähestymisistä yksityiskohtineen. Järjestäjän on myös raportoitava toimitsijoita koskevasta sopimattomasta tai sääntöjen vastaisesta käytöksestä tai ehdotuksista.

Järjestäjä ilmoittaa täten Liitolle hyväksyvänsä, että minkä tahansa yllä olevan periaatteen rikkominen voi milloin tahansa johtaa kilpailun järjestämisluvan perumiseen ja että sellaisesta perumisesta mahdollisesti aiheutuvat menetykset jäävät yksinomaan Järjestäjän kannettaviksi.

[JÄRJESTÄVÄN SEURAN ALLEKIRJOITUS]

[PÄIVÄYS]

\* Tässä vakuutuksessa “vedonlyönnillä” tarkoitetaan urheilun vedonlyöntiä, jossa lyödään vetoa urheilutapahtuman tuloksesta rahan voittamiseksi. Ellei erikseen ole muuta mainittu, tätä vakuutusta ei sovelleta muuhun pelitoimintaan (pokeri- ja kasinopalvelut) tai arvauspeleihin (lottopelit, bingo, raaputusarvat tai myynninedistämiseen liittyvät pelit).